कोरोना वायरस से जूझ रहे केरल में सामने आए 2154 नए मामले, 7 की मौत
एक समय कोरोना वायरस की जंग को जीतते हुए लग रहे केरल में हालात काबू से बाहर होते दिख रहे हैं। रिपोर्ट्स के मुताबिक, रविवार को राज्य में कोरोना वायरस से संक्रमण के 2,154 नए मामले सामने आए हैं।
तिरुवनंतपुरम: एक समय कोरोना वायरस की जंग को जीतते हुए लग रहे केरल में हालात काबू से बाहर होते दिख रहे हैं। रिपोर्ट्स के मुताबिक, रविवार को राज्य में कोरोना वायरस से संक्रमण के 2,154 नए मामले सामने आए हैं। इसके साथ ही सूबे में इस घातक वायरस से संक्रिमत होने वाले लोगों की कुल संख्या बढ़कर 73,854 हो गई है। इसके अलावा रविवार को 7 नए मरीजों की मौत भी हुई है जबकि 1700 से ज्यादा मरीजों को स्वस्थ होने के बाद अस्पताल से छुट्टी मिल गई।7 और लोगों ने गंवाई जानकेरल में कोरोना वायरस की स्थिति के बारे में जानकारी देते हुए राज्य की स्वास्थ्य मंत्री के. के. शैलजा ने एक बयान में बताया कि राज्य में रविवार को 7 और लोगों की मौत होने के साथ ही संक्रमण से जान गंवाने वाले लोगों की संख्या बढ़कर 287 हो गई है। उन्होंने कहा कि नए मामलों में से 49 लोग विदेश से लौटे हैं, 110 लोग दूसरे राज्यों से आए हैं और 1,962 लोग राज्य में लोगों के संपर्क में आकर संक्रमित हुए हैं। मंत्री ने बताया कि मरने वालों में पश्चिम बंगाल निवासी 49 वर्षीय एक कामगार, 90 वर्षीय एक महिला और कन्नूर जिले के तीन निवासी शामिल हैं।मृत्यु दर 0.4 प्रतिशत से भी कमशैलजा ने बताया, ‘33 स्वास्थ्यकर्मी भी संक्रमित हुए हैं। रविवार को 1,766 लोगों को स्वस्थ होने के बाद अस्पतालों से छुट्टी दी गई। राज्य में अभी तक 49,849 लोग संक्रमण मुक्त हुए हैं। फिलहाल 23,658 मरीजों का उपचार चल रहा है।’ हालांकि सबसे बड़ी राहत की बात यह है कि केरल में मृत्यु दर राष्ट्रीय औसत के मुकाबले काफी कम है जो कि 0.4 प्रतिशत से भी नीचे है। वहीं, पूरे देश की बात करें तो यह 1.79 प्रतिशत है जो कि केरल के मुकाबले 4 गुने से भी ज्यादा है।